title: Provedbena uredba Komisije (EU) 2019/611 оd 9. travnja 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Liquirizia di Calabria” (ZOI))

text:
                  16.4.2019

                  HR

                  Službeni list Europske unije

                  L 105/3

         PROVEDBENA UREDBA KOMISIJE (EU) 2019/611
         оd 9. travnja 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Liquirizia di Calabria” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Liquirizia di Calabria”, registriranu u skladu s Uredbom Komisije (EU) br. 1072/2011 (2), kako je izmijenjena Uredbom Komisije (EU) br. 1403/2013 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Liquirizia di Calabria” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Provedbena uredba Komisije (EU) br. 1072/2011 od 20. listopada 2011. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Liquirizia di Calabria (ZOI)) (SL L 278, 25.10.2011., str. 1.).

            (3)  Provedbena uredba Komisije (EU) br. 1403/2013 оd 19. prosinca 2013. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Liquirizia di Calabria (ZOI)) (SL L 349, 21.12.2013., str. 86.).

            (4)  SL C 449, 13.12.2018., str. 28.


title: Provedbena uredba Komisije (EU) 2019/612 оd 9. travnja 2019. o razvrstavanju određene robe u kombiniranu nomenklaturu

text:
                  16.4.2019

                  HR

                  Službeni list Europske unije

                  L 105/5

         PROVEDBENA UREDBA KOMISIJE (EU) 2019/612
         оd 9. travnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. travnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                                    1.

                                    Proizvod izrađen od tkanog tekstilnog materijala (pamuk) u obliku tornja koji stoji na metalnom okviru koji se smješta pokraj visokog kreveta pri jednom od krajeva te je uz njega pričvršćen vijcima. Ne stoji slobodno i ne može se pomicati.
                                    Ima otvore u obliku izreza koji nalikuju na vrata i prozore. Ukrašen je kako bi se uskladio s uređenjem dječje sobe.
                                    Vidjeti sliku (*1)

                        6304 92 00

                        Razvrstavanje se utvrđuje u skladu s općim pravilima 1, 3(b) i 6 za tumačenje kombinirane nomenklature i nazivima oznaka KN 6304  i 6304 92 00 .
                        Proizvod nije prvenstveno namijenjen za zabavu djece jer se ne može pomicati i nije šator za igru (vidjeti i Objašnjenja harmoniziranog sustava uz tarifni broj 9503  (D) prvi stavak točka xxiii.). S obzirom na njegova objektivna svojstva (nestabilnost, konstrukcija, visoki prozori, nužnost pričvršćivanja vijcima), proizvod nije namijenjen za igru, nego služi za dekorativne svrhe. Stoga je isključeno razvrstavanje proizvoda u tarifni broj 9503  kao „ostale igračke”.
                        To je ukrasni proizvod od tekstila namijenjen za dječju sobu (vidjeti i Objašnjenja Harmoniziranog sustava (HSEN) za tarifni broj 6304 ).
                        Stoga se razvrstava u oznaku KN 6304 92 00  kao ostali proizvodi za unutarnje opremanje, isključujući proizvode iz tarifnog broja 9404 , od pamuka, osim pletenih ili kukičanih.

                                    2.

                                    Proizvod izrađen od tkanog tekstilnog materijala (pamuk) koji se vješa s visokog kreveta do poda kako bi se stvorio zakriveni prostor ispod kreveta.
                                    Ima otvor ili u obliku vrata ili proreza u tkanini. Ukrašen je kako bi se uskladio s uređenjem dječje sobe.
                                    Vidjeti sliku (*1)

                        6304 92 00

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 6304  i 6304 92 00 .
                        Proizvod nije namijenjen za zabavu djece jer pokriva prostor ispod kreveta (vidjeti i Objašnjenja Harmoniziranog sustava (HSEN) za tarifni broj 9503  (D) prvi stavak)
                        Stoga je isključeno razvrstavanje proizvoda u tarifni broj 9503  kao „ostale igračke”.
                        To je ukrasni proizvod od tekstila namijenjen za dječju sobu (vidjeti i Objašnjenja Harmoniziranog sustava (HSEN) za tarifni broj 6304 ).
                        Stoga se razvrstava u oznaku KN 6304 92 00  kao ostali proizvodi za unutarnje opremanje, isključujući proizvode iz tarifnog broja 9404 , od pamuka, osim pletenih ili kukičanih.

                  Proizvod 2.
            Proizvod 1.
            Proizvodi nisu prisutni

               (*1)  Slika je samo informativna.


title: Provedbena uredba Komisije (EU) 2019/613 оd 9. travnja 2019. o razvrstavanju određene robe u kombiniranu nomenklaturu

text:
                  16.4.2019

                  HR

                  Službeni list Europske unije

                  L 105/8

         PROVEDBENA UREDBA KOMISIJE (EU) 2019/613
         оd 9. travnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. travnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Proizvod s navojem od nehrđajućeg čelika s unutarnjim navojem. Ima oblik matice s prirubnicom na jednom kraju.
                        Proizvod je namijenjen za uporabu u cjevovodu hidrauličnog kočnog sustava motornog vozila.
                        Kad se proizvod zategne, sastavni dijelovi priključne spojnice dolaze u pravilan položaj i učvršćuju hidrauličnu brtvu.
                        Vidjeti slike (*1).

                        7318 16 39

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7318 , 7318 16  i 7318 16 39 .
                        Proizvod ima objektivna obilježja „proizvoda s navojem” iz tarifnog broja 7318 .
                        Razvrstavanje u tarifni broj 7307  kao pribor za cijevi isključuje se jer proizvod samo pritišće sastavne dijelove koji tvore priključak u spojnici i nije u dodiru s tekućinom koja se prenosi cjevovodom. Unutarnji navoj proizvoda nije konstruiran da služi kao hidraulična brtva niti da održava zabrtvljenost.
                        Proizvod se ne može razvrstati kao nedovršeni pribor/spojnica na temelju općeg pravila 2.a za tumačenje kombinirane nomenklature jer nema bitne značajke dovršenog pribora/spojnice.
                        Svornjaci, matice, vijci itd. prikladni za uporabu u montaži pribora za cijevi isključeni su iz tarifnog broja 7307  (vidjeti i Objašnjenja Harmoniziranog sustava za tarifni broj 7307 , isključenja, točka (b)).
                        Proizvod se stoga razvrstava u oznaku KN 7318 16 39  kao ostale matice od nehrđajućeg čelika.

               (*1)  Slike služe isključivo u informativne svrhe.


title: Provedbena uredba Komisije (EU) 2019/643 оd 15. travnja 2019. o razvrstavanju određene robe u kombiniranu nomenklaturu

text:
                  25.4.2019

                  HR

                  Službeni list Europske unije

                  L 110/1

         PROVEDBENA UREDBA KOMISIJE (EU) 2019/643
         оd 15. travnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Proizvod koji se sastoji od pravokutne čelične ploče duljine 48,26 cm (19 inča) i pravokutnih nosača od plastične mase.
                        Nosači su na ploču pričvršćeni okomito i imaju otvore na kraćoj strani suprotnoj od ploče.
                        Proizvod je na oba kraja perforiran kako bi se mogao vijcima pričvrstiti u čelične ormare duljine koja odgovara duljini proizvoda (ormare od 48,26 cm), koji se mogu upotrebljavati u području telekomunikacija, sustava za obradu podataka itd.
                        Proizvod je namijenjen za organiziranje kabela u ormarima.
                        Vidjeti sliku (*1).

                        8302 42 00

                        Razvrstavanje se utvrđuje u skladu s općim pravilima 1, 3 (b) i 6 o tumačenju kombinirane nomenklature, napomenama 2 (c) i 3 uz odsjek XV, napomenom 1 (d) uz poglavlje 94 i nazivima oznaka KN 8302  i 8302 42 00 .
                        Čelična ploča daje proizvodu njegovu bitnu značajku jer se ta ploča pričvršćuje u ormare te podupire i drži nosače na mjestu.
                        Tarifnim brojem 8302  obuhvaćeni su općenamjenski pribor i proizvodi za montiranje od običnih kovina, koji se upotrebljavaju npr. za pokućstvo, vrata, prozore, karoserije itd., čak i ako su projektirani za posebne namjene (vidjeti i Objašnjenja Harmoniziranog sustava za tarifni broj 8302 , prvi stavak).
                        Čelični ormari razvrstavaju se kao pokućstvo u smislu napomene 2 uz poglavlje 94. (vidjeti i mišljenja o razvrstavanju Harmoniziranog sustava 940320/3 i 940320/4).
                        Proizvod ima objektivne značajke pribora od obične kovine pogodnog za pokućstvo koji se razvrstava u tarifni broj 8302 .
                        U skladu s napomenom 2 (c) uz odsjek XV proizvodi iz tarifnog broja 8302  dijelovi su za opću uporabu.
                        Razvrstavanje u tarifni broj 9403  kao dijelovi pokućstva stoga je isključeno na temelju napomene 1 (d) uz poglavlje 94.
                        Proizvod se stoga razvrstava u oznaku KN 8302 42 00  kao ostali okov, pribor i slični proizvodi od običnih kovina prikladni za pokućstvo.

               (*1)  Slika je samo informativna.


title: Provedbena uredba Komisije (EU) 2019/644 оd 15. travnja 2019. o razvrstavanju određene robe u kombiniranu nomenklaturu

text:
                  25.4.2019

                  HR

                  Službeni list Europske unije

                  L 110/4

         PROVEDBENA UREDBA KOMISIJE (EU) 2019/644
         оd 15. travnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije, (1) a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Aparat za precizan prijenos kapljica tekućine (takozvani „uređaj za automatizirano pipetiranje”) dimenzija otprilike 540 × 680 × 930 mm i težine oko 128 kg.
                        Aparat se sastoji od dva uređaja za primanje mikropločica (izvorišnu pločicu i odredišnu pločicu), dvije šipke za deionizaciju i ultrazvučne glave koja se nalazi u kompaktnom kućištu s kontrolnom svjetlećom diodom, malim dodirnim zaslonom i gumbom za slučaj opasnosti.
                        Aparat koristi metodu akustičkog izbačaja kapljica (Acoustic Droplet Ejection) pri kojoj se zvučna energija (ciljani ultrazvučni impulsi) upotrebljava kako bi se iznimno mali volumen kapljica tekućine prenio s izvorišne pločice na okrenutu odredišnu pločicu s iznimno visokom preciznošću i točnošću.
                        Sistem prenosi kapljice volumena 2,5 nanolitara po izbačaju, omogućujući tako prijenos većih količina tekućine. Iz izvora se izbacuje više kapljica do 500 puta u sekundi.
                        Aparat se upotrebljava kod pripreme uzoraka u laboratorijima za prijenos određenih količina reagensa s jedne mikropločice na drugu.

                        8479 89 97

                        Razvrstavanje se utvrđuje u skladu s općim pravilima 1, 3(b) i 6 za tumačenje kombinirane nomenklature i nazivima oznaka KN 8479 , 8479 89  i 8479 89 97 .
                        Aparat je složeni proizvod u smislu općeg pravila za tumačenje 3(b) i razvrstava se prema sastavnom dijelu koji proizvodu daje njegovu bitnu značajku. Unatoč činjenici da su mjerenje i analiza potrebni kako bi se osiguralo precizno doziranje tekućine, točno doziranje izbačenih kapljica pomoću ultrazvuka smatra se funkcijom koja aparatu daje njegovu bitnu značajku.
                        Razvrstavanje u tarifni broj 9026  kao instrumenta ili aparata za mjerenje ili kontrolu protoka, razine, pritiska ili ostalih promjenjivih veličina tekućina ili plinova isključeno je s obzirom da su mjerenje i analiza pomoćne funkcije aparata.
                        Stoga se aparat razvrstava u oznaku KN 8479 89 97  kao ostali strojevi i mehanički uređaji s vlastitom funkcijom, nespomenuti niti uključeni na drugom mjestu.


title: Provedbena uredba Komisije (EU) 2019/645 оd 15. travnja 2019. o razvrstavanju određene robe u kombiniranu nomenklaturu

text:
                  25.4.2019

                  HR

                  Službeni list Europske unije

                  L 110/7

         PROVEDBENA UREDBA KOMISIJE (EU) 2019/645
         оd 15. travnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije, (1) a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Proizvod od tkanog tekstilnog materijala (pamuk) sastavljen od triju međusobno prišivenih tekstilnih džepova osmišljen za vješanje na visoku ogradu kreveta.
                        Proizvod je namijenjen za pohranu malih predmeta. Džepovi mogu biti ukrašeni kako bi bili u skladu s temom dječje sobe.
                        Vidjeti sliku (*1).

                        6307 90 98

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 7(f) uz odsjek XI i nazivima oznaka KN 6307 , 6307 90  i 6307 90 98 .
                        Džepovi se ne smatraju proizvodima za unutarnje opremanje, već služe kao jedinice za pohranu (vidjeti i Objašnjenja Harmoniziranog sustava uz tarifni broj 6304 ).
                        Stoga je isključeno razvrstavanje proizvoda u tarifni broj 6304  kao ostali proizvodi za unutarnje opremanje. Riječ je o gotovom tekstilnom proizvodu koji nije određenije uključen u druge tarifne brojeve odsjeka XI ili drugdje u smislu tarifnog broja 6307  (vidjeti i Objašnjenja Harmoniziranog sustava uz tarifni broj 6307 ).
                        Proizvod se stoga razvrstava u oznaku KN 6307 90 98  kao ostali gotovi proizvodi.

               (*1)  Slika služi isključivo za informativne svrhe.


title: Provedbena uredba Komisije (EU) 2019/648 оd 15. travnja 2019. o stavljanju izvan snage Provedbene uredbe (EU) br. 113/2014 o razvrstavanju određene robe u kombiniranu nomenklaturu

text:
                  25.4.2019

                  HR

                  Službeni list Europske unije

                  L 110/16

         PROVEDBENA UREDBA KOMISIJE (EU) 2019/648
         оd 15. travnja 2019.
         o stavljanju izvan snage Provedbene uredbe (EU) br. 113/2014 o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Komisija je Provedbenom uredbom (EU) br. 113/2014 (2) razvrstala uređaj namijenjen snimanju slijeda slika opremljen unutarnjom memorijom za privremeno pohranjivanje tih slika (tzv. „visokobrzinska kamera”) u oznaku KN 8525 80 19 kao ostale televizijske kamere.

                     (2)

                     Sud je u predmetu C-372/17 (3) presudio da je Provedbena uredba (EU) br. 113/2014 nevaljana.

                     (3)

                     Odredbe koje je Sud proglasio nevaljanima trebalo bi zbog pravne sigurnosti formalno ukloniti iz pravnog poretka Unije.

                     (4)

                     Provedbenu uredbu (EU) br. 113/2014 stoga bi trebalo staviti izvan snage.

                     (5)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Provedbena uredba (EU) br. 113/2014 stavlja se izvan snage.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Provedbena uredba Komisije (EU) br. 113/2014 od 4. veljače 2014. o razvrstavanju određene robe u kombiniranu nomenklaturu (SL L 38, 7.2.2014., str. 20.).

            (3)  Presuda Suda od 13. rujna 2018., Vision Research Europe, C-372/17, EU:C:2018:708.


title: Provedbena uredba Komisije (EU) 2019/652 оd 24. travnja 2019. o utvrđivanju standardnih pravila djelovanja savjetodavnog povjerenstva ili povjerenstva za alternativno rješavanje sporova i standardnog obrasca za priopćavanje informacija o objavi konačne odluke u skladu s Direktivom Vijeća (EU) 2017/1852

text:
                  25.4.2019

                  HR

                  Službeni list Europske unije

                  L 110/26

         PROVEDBENA UREDBA KOMISIJE (EU) 2019/652
         оd 24. travnja 2019.
         o utvrđivanju standardnih pravila djelovanja savjetodavnog povjerenstva ili povjerenstva za alternativno rješavanje sporova i standardnog obrasca za priopćavanje informacija o objavi konačne odluke u skladu s Direktivom Vijeća (EU) 2017/1852
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća (EU) 2017/1852 od 10. listopada 2017. o mehanizmima rješavanja poreznih sporova u Europskoj uniji (1), a posebno njezin članak 11. stavak 3. i članak 18. stavak 4.,
         budući da:

                     (1)

                     Direktivom (EU) 2017/1852 uvodi se mehanizam za djelotvorno rješavanje poreznih sporova među državama članicama povezanih s tumačenjem i primjenom sporazuma i konvencija kojima se predviđa uklanjanje dvostrukog oporezivanja prihoda i, ako je primjenjivo, kapitala.

                     (2)

                     Direktivom (EU) 2017/1852 propisuje se da se spor može uputiti na rješavanje savjetodavnom povjerenstvu ili povjerenstvu za alternativno rješavanje sporova ako se postupkom međusobnog sporazumijevanja, koji je predviđen kao prvi korak u rješavanju sporova, u određenom roku ne postigne sporazum među nadležnim tijelima dotičnih država članica.

                     (3)

                     Direktivom (EU) 2017/1852 propisuje se da nadležna tijela svake države članice uključene u spor potpišu pravila djelovanja savjetodavnog povjerenstva ili povjerenstva za alternativno rješavanje sporova („pravila djelovanja”) i o njima obavijeste predmetne osobe.

                     (4)

                     Direktivom (EU) 2017/1852 propisuje se da Komisija utvrđuje standardna pravila djelovanja koja će se primjenjivati ako predmetna osoba ili predmetne osobe nisu u propisanom roku obaviještene o pravilima djelovanja ili ako su ta pravila nepotpuna. Stoga bi trebalo utvrditi standardna pravila djelovanja kako bi se osigurali kontinuitet i djelotvornost postupka rješavanja sporova. Zbog toga bi se standardnim pravilima djelovanja trebao uspostaviti sveobuhvatan postupovni okvir kako bi se postupak rješavanja sporova odvijao bez prepreka i kako bi se zajamčila prava predmetne osobe ili predmetnih osoba u skladu s Direktivom (EU) 2017/1852. Bilo bi posebno važno razgraničiti pravnu osnovu spora i odrediti nadležnosti te razmotriti pojedinosti u pogledu organizacije i funkcioniranja savjetodavnog povjerenstva ili povjerenstva za alternativno rješavanje sporova i predvidjeti podjelu troškova. Kako bi se zajamčila neovisnost savjetodavnog povjerenstva ili povjerenstva za alternativno rješavanje sporova, bilo bi nužno uključiti i sveobuhvatnu izjavu o sukobima interesa.

                     (5)

                     Direktivom (EU) 2017/1852 propisuje se da se nadležna tijela mogu sporazumjeti u pogledu toga da u cijelosti objave konačnu odluku, uz suglasnost predmetne osobe ili predmetnih osoba na koje se odluka odnosi. Direktivom (EU) 2017/1852 isto se tako propisuje da, ako nadležna tijela ili predmetna osoba ili predmetne osobe ne pristanu na objavljivanje konačne odluke u cijelosti, nadležna tijela objavljuju sažetak te konačne odluke.

                     (6)

                     Kako bi se zajamčilo dosljedno priopćavanje informacija o objavi konačne odluke, trebalo bi utvrditi standardni obrazac. Kako bi se osigurala transparentnost u pogledu konačne odluke i pritom zaštitila poslovna tajna predmetne osobe ili predmetnih osoba, sporazum nadležnih tijela i suglasnost predmetne osobe ili predmetnih osoba u okviru standardnog obrasca trebali bi biti uvjet za objavu konačne odluke. Ako jedna od stranaka ne pristaje na objavu, pravilima bi trebalo predvidjeti objavu sažetka konačne odluke i utvrditi dijelove koje bi taj sažetak trebao sadržavati. Trebalo bi prihvatiti i da predmetna osoba ima pravo od nadležnih tijela zatražiti da ne objave informacije koje se odnose na poslovnu tajnu.

                     (7)

                     Kako bi se osigurali pravna sigurnost i pravilno funkcioniranje sustava, ova bi se Uredba trebala početi primjenjivati nakon isteka roka za prenošenje utvrđenog u članku 22. stavku 1. prvom podstavku Direktive (EU) 2017/1852.

                     (8)

                     Mjere predviđene ovom Uredbom u skladu su s mišljenjem Odbora za rješavanje sporova,

               DONIJELA JE OVU UREDBU:

            Članak 1.
            Standardna pravila djelovanja
            Ako nadležna tijela država članica uključenih u postupak rješavanja sporova u skladu s Direktivom (EU) 2017/1852 nisu obavijestila predmetnu osobu ili predmetne osobe o pravilima djelovanja savjetodavnog povjerenstva ili povjerenstva za alternativno rješavanje sporova („pravila djelovanja”) ili su ih obavijestila o nepotpunim pravilima djelovanja, neovisne ugledne osobe i predsjednik sastavljaju pravila djelovanja na temelju standardnog obrasca utvrđenog u Prilogu I. ovoj Uredbi.

            Članak 2.
            Standardni obrazac za priopćavanje informacija o objavi konačne odluke
            Ako nadležna tijela država članica uključenih u postupak rješavanja sporova u skladu s Direktivom (EU) 2017/1852 priopćavaju informacije iz članka 18. stavaka 2. i 3. te direktive, upotrebljavaju standardni obrazac utvrđen u Prilogu II. ovoj Uredbi.

            Članak 3.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. srpnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 265, 14.10.2017., str. 1.

            PRILOG I.
            DIO 1.

               STANDARDNA PRAVILA DJELOVANJA SAVJETODAVNOG POVJERENSTVA ILI POVJERENSTVA ZA ALTERNATIVNO RJEŠAVANJE SPOROVA

               (ČLANAK 11. STAVAK 3. DIREKTIVE (EU) 2017/1852)

               (ispunjavaju neovisne ugledne osobe i predsjednik te potpisuju nadležna tijela dotičnih država članica)

               (ako je savjetodavno povjerenstvo osnovano za potrebe članka 6. stavka 1. točke (a) Direktive (EU) 2017/1852, ispunjavaju se samo stavke označene zvjezdicom (*))

            1.   OPĆE INFORMACIJE *

               Ime (imena) predmetne osobe (predmetnih osoba), adresa (adrese), porezni identifikacijski broj (brojevi): …

               Država članica rezidentnosti za potrebe oporezivanja predmetne osobe (predmetnih osoba): …

               Dotične države članice: …

               Puna adresa i podaci osobe za kontakt s predmetnom osobom (predmetnim osobama), uključujući telefonski broj i adresu e-pošte: …

               Imena i pojedinosti savjetnika predmetne osobe (prema potrebi): …
            2.   SASTAV SAVJETODAVNOG POVJERENSTVA ILI POVJERENSTVA ZA ALTERNATIVNO RJEŠAVANJE SPOROVA
            2.1.   Obrazac:

                        ☐

                           savjetodavno povjerenstvo

                        ☐

                           povjerenstvo za alternativno rješavanje sporova

                  2.2.   Vrsta postupka rješavanja spora:

                        ☐

                        postupak „neovisnog mišljenja”

                        ☐

                        postupak „konačne ponude”

                        ☐

                           drugo, navesti: …

                  2.3.   Broj članova i opće informacije*:

                        —

                        ☐ predsjednik

                        —

                        ☐ neovisne ugledne osobe: … i zamjenici: …

                        —

                        ☐ predstavnici nadležnih tijela: …

                  Predsjednik:

                        …

                        …

                           Državljanstvo: … Adresa i podaci za kontakt (uključujući adresu e-pošte i telefonski broj – nije obvezno): …

                  Neovisna ugledna osoba (koju je imenovao …):

                        …

                        …

                           Državljanstvo: … Adresa i podaci za kontakt (uključujući adresu e-pošte i telefonski broj – nije obvezno): …

                  Zamjenik (kojeg je imenovao …):

                        …

                        …

                           Državljanstvo: … Adresa i podaci za kontakt (uključujući adresu e-pošte i telefonski broj – nije obvezno): …

                  Neovisna ugledna osoba (koju je imenovao …):

                        …

                        …

                           Državljanstvo: … Adresa i podaci za kontakt (uključujući adresu e-pošte i telefonski broj – nije obvezno): …

                  Zamjenik (kojeg je imenovao …):

                        …

                        …

                           Državljanstvo: … Adresa i podaci za kontakt (uključujući adresu e-pošte i telefonski broj – nije obvezno): …

                  Nadležna tijela (predstavnik imenovan za …)

               Adresa i podaci za kontakt (uključujući adresu e-pošte i telefonski broj):

                        …

                        …

                  Nadležna tijela (predstavnik imenovan za …)

               Adresa i podaci za kontakt (uključujući adresu e-pošte i telefonski broj):

                        …

                        …

                  Prema potrebi dodati retke za dodatne uključene članove

               Nadalje, životopisi i preporuke neovisnih uglednih osoba s pojedinostima o njihovim kompetencijama i kvalifikacijama mogu se priložiti ovim standardnim pravilima djelovanja. Izjava o sukobima interesa iz dijela 2. mora se propisno potpisati i priložiti.

            3.   OPIS I ZNAČAJKE PREDMETA SPORA *

               Opis predmeta:

            …
            …
            …
            …

               Porezno razdoblje (porezna razdoblja):

            …
            …

               Sektor industrije:

            …
            …
            …

               Upućivanja na primjenjive zakone i ugovore:

                        ☐

                           odredbe nacionalnog prava
                           (navodi se detaljno upućivanje na odgovarajuće članke kojem se mogu priložiti potpune odredbe)

                  …
            …

                        ☐

                           ugovor o izbjegavanju dvostrukog oporezivanja
                           (bilateralni ili multilateralni – navodi se detaljno upućivanje na odgovarajuće članke kojem se mogu priložiti potpune odredbe)

                  …
            …

                        ☐

                           Konvencija o ukidanju dvostrukog oporezivanja u vezi s usklađivanjem dobiti povezanih poduzeća (90/436/EEZ) (1)
                           (navodi se detaljno upućivanje na odgovarajuće članke kojem se mogu priložiti potpune odredbe)

                  …
            …

                        ☐

                        ostala upućivanja o kojima su se dogovorila nadležna tijela:

                  …
            …
            …

               Iznosi po poreznoj godini i ostale pojedinosti o spornoj primjeni ili tumačenju sporazuma ili konvencije kako su navedeni u prigovoru koji je podnijela predmetna osoba i kako su potvrdila nadležna tijela:

            …
            …
            …
            4.   NADLEŽNOSTI O KOJIMA SU SE DOGOVORILA NADLEŽNA TIJELA

               Opis pravnih pitanja koja treba protumačiti u spornom slučaju:

            …
            …
            …
            …

               Opis činjeničnih okolnosti koje treba razmotriti i činjenica za koje nadležna tijela trebaju pojašnjenje i/ili tumačenje savjetodavnog povjerenstva ili povjerenstva za alternativno rješavanje sporova:

            …
            …
            …
            …
            5.   VREMENSKI OKVIR ZA POSTUPAK RJEŠAVANJA SPOROVA *

               Krajnji datum za dostavljanje mišljenja:

            …

               Rokovi za dostavljanje dokaza koje podnose nadležna tijela i predmetna osoba (predmetne osobe), uključujući dokumentirane ili druge dokaze i/ili stručna mišljenja; posljedice kašnjenja s dostavljanjem dokaza (ako postoje):
            …
            …

               Predviđeni datumi i mjesto saslušanja
               (ako postoje):
            …
            …

               Predviđeni datumi pojavljivanja ili zastupanja predmetne osobe (predmetnih osoba) i/ili trećih strana na saslušanjima
               (ako postoje):
            …
            …
            6.   ORGANIZACIJA I FUNKCIJA *

               Mjesto (mjesta) sastanka savjetodavnog povjerenstva ili povjerenstva za alternativno rješavanje sporova: …

               Administrativne usluge koje će možda biti potrebne savjetodavnom povjerenstvu ili povjerenstvu za alternativno rješavanje sporova radi izvršavanja dužnosti:

            …

               Radni jezik (jezici) za postupak rješavanja sporova: …

               Moguća potreba za
               (potpunim ili djelomičnim)
               prijevodom dokumenata: …

               Moguća potreba za usmenim prevođenjem: …

               Praktične pojedinosti u pogledu pisanih podnesaka i dokaza
               (npr. način podnošenja, preslike, brojčano označavanje, upućivanja):
            …

               Način razmjene dopisa među nadležnim tijelima i predmetnim osobama
               (uključujući način slanja dokumenata):
            …

               Dogovori o zahtjevima za informacije koje podnosi savjetodavno povjerenstvo ili povjerenstvo za alternativno rješavanje sporova te kasnijim odgovorima predmetne osobe (predmetnih osoba) i nadležnih tijela:

               Stručnjaci i druge moguće treće strane (uvjeti dostavljanja usmenog i pisanog mišljenja):

            …

               Uvjeti dopuštenosti dokumenata (npr. izvornik ili ovjerene preslike):
            …

               Dogovori o podnošenju opsežnih i složenih dokumentiranih dokaza
               (npr. u obliku sažetaka, tablica, dijagrama, izvadaka ili uzoraka):
            …

               Dogovori o snimanju saslušanja: …

               Ostalo (navesti, uključujući moguće ostale dogovore u pogledu postupaka, dokaza i logistike koji se primjenjuju):
            …
            7.   MIŠLJENJE

               Mogući zahtjevi u pogledu pohranjivanja ili dostavljanja mišljenja:

            …
            …
            8.   TROŠKOVI *
            Troškovi se dijele među državama članicama:

                        ☐

                           u sljedećem omjeru: …

                        ☐

                           u jednakom omjeru

                  Troškovi, ako postoje, obuhvaćaju sljedeće:

                        ☐

                        troškove neovisnih uglednih osoba: …

                        ☐

                        naknade neovisnim uglednim osobama (ograničene na 1 000 EUR po osobi po danu sastanka): …

                        ☐

                        troškove pisanog prijevoda …

                        ☐

                        troškove usmenog prijevoda …

                        ☐

                        ostale administrativne troškove (uključujući troškove tajništva)
                        …

                  Ostale informacije i dogovori o troškovima (navesti):
            …
            …
            9.   OSTALO
            …
            …
            …

               Datum:

               Potpis predstavnika nadležnih tijela država članica:

            …
            …
            DIO 2.

               IZJAVA O SUKOBIMA INTERESA

               [ispunjava svaka imenovana neovisna ugledna osoba i njezin zamjenik]

               Prezime: …

               Ime: …

               Subjekt koji je imenovao osobu: …

                        ☐

                        Smatram se neovisnim/neovisnom i nepristranim/nepristranom. Prema mojem najboljem saznanju i na temelju istražnih radnji koje sam propisno proveo/provela izjavljujem da ne postoji interes, odnos ili bilo koje drugo pitanje, prošlo ili sadašnje, koje bih trebao/trebala otkriti jer bi ono moglo utjecati na moju neovisnost ili nepristranost ili zbog kojeg bi se opravdano mogao stvoriti dojam pristranosti u postupku.

                        ☐

                        Potvrda s izjavom: objektivan/objektivna sam i to namjeravam ostati. U skladu s tim, svjestan/svjesna sam svoje obveze otkrivanja svih činjenica ili okolnosti zbog čije bi se prirode moja neovisnost mogla dovesti u pitanje pred nadležnim tijelima. U tom kontekstu, vašu pozornost skrećem na pitanja navedena u nastavku:

                  …
            …
            Ovom se izjavom ne poništava moja trajna dužnost u pogledu otkrivanja svih činjenica i okolnosti koje bi mogle utjecati na moju neovisnost.

               Datum:

               Potpis imenovane neovisne osobe ili njezina zamjenika:

            …

               (1)  SL L 225, 20.8.1990., str. 10.

            PRILOG II.

               STANDARDNI OBRAZAC ZA PRIOPĆAVANJE INFORMACIJA O OBJAVI KONAČNE ODLUKE

               (ČLANAK 18. STAVAK 4. DIREKTIVE (EU) 2017/1852)

               (ispunjavaju nadležna tijela svake dotične države članice)

                           Objava konačne odluke

                                    1.

                                    Suglasnost nadležnih tijela s objavom konačne odluke u cijelosti

                        Da ☐
                        Ne ☐

                                    2.

                                    Suglasnost predmetne osobe (predmetnih osoba) s objavom konačne odluke u cijelosti

                        Da ☐
                        Ne ☐

                           Ako je pod stavkama 1. i 2. označen odgovor „Da”:

                                    (a)

                                    Objava konačne odluke u cijelosti

                           Tekst konačne odluke u cijelosti:

                           Ako je pod stavkom 1. ili 2. označen odgovor „Ne”:

                                    (b)

                                    Objava sažetka konačne odluke

                                    i.

                                    opis slučaja i predmeta

                        …

                                    ii.

                                    datum

                        …

                                    iii.

                                    obuhvaćena porezna razdoblja

                        …

                                    iv.

                                    pravna osnova

                        …

                                    v.

                                    sektor industrije

                        …

                                    vi.

                                    kratak opis konačnog ishoda

                        …

                                    vii.

                                    opis primijenjene metode arbitraže

                        …

                        Pojedini su dijelovi konačne odluke uklonjeni jer se odnose na trgovačku, poslovnu, proizvodnu ili profesionalnu tajnu ili poslovni proces odnosno jer su u suprotnosti s javnim poretkom.


title: Provedbena uredba Komisije (EU) 2019/653 оd 24. travnja 2019. o izmjeni Uredbe (EZ) br. 847/2006 u pogledu carinskih kvota Unije za određenu pripremljenu ili konzerviranu ribu

text:
                  25.4.2019

                  HR

                  Službeni list Europske unije

                  L 110/34

         PROVEDBENA UREDBA KOMISIJE (EU) 2019/653
         оd 24. travnja 2019.
         o izmjeni Uredbe (EZ) br. 847/2006 u pogledu carinskih kvota Unije za određenu pripremljenu ili konzerviranu ribu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2006/324/EZ od 27. veljače 2006. o sklapanju Sporazuma u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. o izmjeni koncesija u popisima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji (1), a posebno njezin članak 2.,
         budući da:

                     (1)

                     Uredbom Komisije (EZ) br. 847/2006 (2) uvedene su dvije godišnje carinske kvote za bescarinski uvoz određene pripremljene ili konzervirane ribe od 2. lipnja 2006.

                     (2)

                     U Uredbi (EU) 2019/216 Europskog parlamenta i Vijeća (3) predviđeno je da se, nakon povlačenja Ujedinjene Kraljevine iz Unije, carinske kvote uvrštene u Unijin raspored koncesija i obveza priložen Općem sporazumu o carinama i trgovini iz 1994. raspodjeljuju između Unije i Ujedinjene Kraljevine na temelju udjela 27 država članica EU-a u iskorištenosti kvote, kako je utvrđeno u Prilogu toj uredbi.

                     (3)

                     Stoga je potrebno donijeti mjere radi raspodjele carinskih kvota, kako je utvrđeno u dijelu C Priloga Uredbi (EU) 2019/216. Konkretno, količine carinskih kvota utvrđene u Uredbi (EZ) br. 847/2006 trebale bi se zamijeniti tim količinama koje su rezultat raspodjele.

                     (4)

                     Datum na koji će se članak 1. stavak 2. Uredbe (EU) 2019/216 početi primjenjivati vjerojatno će biti jedan od dana koji potpada pod kvotno razdoblje koje je počelo teći. Stoga je nužno utvrditi posebna pravila za raspodjelu količina nedodjeljenih na taj dan za carinske kvote za koje kvotno razdoblje započinje prije tog datuma i završava nakon njega.

                     (5)

                     Kako bi se za gospodarske subjekte osigurala pravna sigurnost i transparentnost, Komisija bi u roku od dva radna dana od datuma početka primjene članka 1. stavka 2. Uredbe (EU) 2019/216 trebala objaviti količine koje su raspoložive nakon raspodjele tih carinskih kvota.

                     (6)

                     Članak 1. stavak 2. Uredbe (EU) 2019/216 primjenjuje se od sljedećeg dana od dana prestanka primjene Uredbe Vijeća (EZ) br. 32/2000 (4) na Ujedinjenu Kraljevinu i u Ujedinjenoj Kraljevini. Stoga je primjereno da ova Uredba hitno stupi na snagu i da se primjenjuje od datuma od kojeg se primjenjuje članak 1. stavak 2. Uredbe (EU) 2019/216.

                     (7)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Uredba (EZ) br. 847/2006 mijenja se kako slijedi:

                        1.

                        U članku 1. stavak 2. zamjenjuje se sljedećim:

                           „2.   Godišnja carinska kvota od 754 tone izuzeta od carina otvara se za uvoz u Uniju pripremljene ili konzervirane srdele, palamide, skuše vrste Scomber scombrus i Scomber japonicus, ribe vrste Orcynopsis unicolor, osim cijele ili u komadima obuhvaćene oznakom KN 1604 20 50.”.

                        2.

                        U članku 2. stavak 2. zamjenjuje se sljedećim:

                                    „2.

                                    od carinske kvote od 754 tone u članku 1. stavku 2., 123 tone primjenjuju se unutar carinske kvote broj 09.0706 na uvoz koji potječe iz Tajlanda, a preostali dio, to jest 631 tona, primjenjuje se unutar carinske kvote broj 09.0707 na uvoz koji potječe iz svih država.”.

            Članak 2.

               1.   Odstupajući od članka 1., ako kvotno razdoblje za carinsku kvotu započinje prije datuma početka primjene članka 1. stavka 2. Uredbe (EU) 2019/216 i završava nakon tog datuma, predmetna carinska kvota raspodjeljuje se primjenom postotka za EU-27 na osnovu koja se sastoji od količina te carinske kvote raspoložive nakon zadnje dodjele.

               2.   Komisija, putem odgovarajuće objave na internetu, u roku od dva radna dana od datuma primjene članka 1. stavka 2. Uredbe (EU) 2019/216 objavljuje količine raspoložive na taj datum.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od datuma početka primjene članka 1. stavka 2. Uredbe (EU) 2019/216.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 120, 5.5.2006., str. 17.

            (2)  Uredba Komisije (EZ) br. 847/2006 od 8. lipnja 2006. o otvaranju i osiguravanju upravljanja carinskim kvotama Zajednice za određenu pripremljenu ili konzerviranu ribu (SL L 156, 9.6.2006., str. 8.).

            (3)  Uredba (EU) 2019/216 Europskog parlamenta i Vijeća od 30. siječnja 2019. o raspodjeli carinskih kvota uvrštenih u raspored WTO-a za Uniju nakon povlačenja Ujedinjene Kraljevine iz Unije i izmjeni Uredbe Vijeća (EZ) br. 32/2000 (SL L 38, 8.2.2019., str. 1.).

            (4)  Uredba Vijeća (EZ) br. 32/2000 od 17. prosinca 1999. o otvaranju i upravljanju carinskim kvotama Zajednice određenih GATT-om i određenim carinskim kvotama Zajednice i o utvrđivanju detaljnih pravila za usklađivanje kvota, i o stavljanju izvan snage Uredbe Vijeća (EZ) br. 1808/95 (SL L 5, 8.1.2000., str. 1.).